CONVENIO COLECTIVO PARA O SECTOR DA CONSTRUCCIÓN
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios, 21/09/2020)

Visto o Acordo da Comisión Negociadora polo que se aproba o texto do convenio colectivo para o persoal laboral das empresas do sector da CONSTRUCCIÓN para os anos 2020 e 2021, con domicilio na provincia de Pontevedra, subscrito en representación da parte económica, pola organización empresarial Asociación de Construtores de Pontevedra (ACP) e da parte social polas Centrais sindicais CCOO, FCM- CIG e FICA-UGT, en data 11 de agosto do 2020. Primeiro.- Dito Acordo foi presentado na Xefatura Territorial de Vigo en data 27 de agosto do 2020. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orde ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e inscripción no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia, en galego e en castelán. Terceiro.- Ordenar a notificación desta Resolución á Mesa Negociadora do mesmo. O Xefe Territorial Ignacio Rial Santomé Dada a natureza normativa e eficacia xeral, que lle ven dada polo disposto no artigo 3º do Estatuto dos Traballadores e pola representatividade das Organizacións asinantes, o presente convenio obrigará a todo o persoal que, prestando os seus servizos nos centros de traballo establecidos ou que se establezan na provincia de Pontevedra, estea contratado polas empresas comprendidas dentro dos seus ámbitos funcional, persoal e territorial, incluídas as empresas transaccionais ou estranxeiras que desenvolvan a súa actividade na provincia de Pontevedra. Ademais do persoal regulado no artigo 2, o presente convenio tamén obrigará a: Os traballadores das empresas do sector da construción establecidos no ámbito da Unión Europea e do Espazo Económico Europeo, que se despracen ocasionalmente, para realizar unha prestación de servizos dentro do ámbito territorial deste convenio, estarán suxeitos ás mesmas condicións de traballo fixadas neste convenio que os demais traballadores, con independencia do lugar onde se teña realizado o contrato de execución de obra ou a contratación dos traballadores. Para comprobar que o desprazamento é ocasional, a empresa contratista verificará este aspecto, antes de contratar á empresa que se despraza, esixíndolle documentación acreditativa das obras que desenvolvan no seu pais de orixe. En calquera caso, a empresa desprazada terá a obriga de presentar ao contratista esa documentación, aínda despois de terse efectuado o desprazamento, podendo tamén esixir esa documentación as organización sindicais máis representativas do sector. En ningún caso a suma dos conceptos salariais reflectidos en nómina dos traballadores desprazados, poderá ser inferior á base de cotización á Seguridade Social, correspondente a súa categoría no presente convenio. O empresario contratista das empresas desprazadas e os representantes dos traballadores da contratista poderán verificar o cumprimento destas obrigas, a través da posta a súa disposición dos recibos de salarios, que as empresas desprazadas deben entregar mensualmente aos seus traballadores. A estes efectos, as empresas deberán en todo caso cumprir coas obrigas establecidas nos artigos 30 a 40 da Lei de Prevención de Riscos Laborais no que se refire aos servizos de prevención e consulta e participación dos traballadores. O presente convenio colectivo será de aplicación a tódalas empresas e traballadores que prestan os seus servizos na provincia de Pontevedra, independentemente da súa nacionalidade, contratación ou categoría profesional. Aplicarase en Pontevedra, sempre que sexa máis beneficioso que o do lugar onde procedan. Será de aplicación a tódalas empresas que se dediquen a calquera das actividades que figuran no artigo 3 e Anexo I do VI Convenio Xeral da Construción, BOE do 26 de setembro de 2017, agás aquelas que teñen convenio propio. O presente convenio terá unha duración de 2 anos, a contar dende o 1 de xaneiro do 2.020 ata o 31 de decembro de 2.021. En evitación do baleiro normativo que noutro caso se produciría unha vez rematada a súa vixencia inicial, ou a de calquera das súas prórrogas, continuará rexendo na totalidade do seu contido normativo. Para dar cumprimento ao previsto no Artigo 86.2 do Estatuto dos Traballadores, as partes asinantes fan constar expresamente que o presente convenio non precisa denuncia previa para inicia-la negociación do convenio que o substitúa. Tódalas melloras contidas no presente convenio establécense co carácter de mínimas. Os pactos ou situacións actuais existentes en calquera empresa que impliquen condicións máis beneficiosas respecto das convidas serán respectadas. Sendo as condicións pactadas un todo orgánico e indivisíbel, o presente convenio será nulo e ficará sen efecto ningún no suposto de que a xurisdición competente modificase, anulase ou invalidase algún dos seus pactos ou non aprobara a totalidade do seu contido, que debe ser un e indivisíbel na súa aplicación. O ingreso ao traballo –que poderá realizarse de conformidade con calquera das modalidades de contratación reguladas no texto refundido da Lei do Estatuto dos Traballadores, disposicións complementarias e no presente convenio provincial- será para un posto de traballo concreto. Este ven determinado polas tarefas ou funcións que desenvolva o traballador, a categoría profesional que lle corresponda dentro da clasificación vixente e polo centro de traballo onde se desenvolva a actividade, de maneira que calquera modificación en algún dos factores anteriores constitúe un cambio de posto de traballo. Será de aplicación o establecido no acordo adoptado pola Comisión Negociadora do VI Convenio Xeral do Sector da Construción. De acordo con elo a indicada adaptación realizarase mediante o presente contrato que, ademais dos restantes caracteres que conten, regula de forma específica o artigo 15.1. a) e 5 e o artigo 49. c) do Estatuto dos Traballadores para o sector da construción. Por elo e con independencia da súa duración, non será de aplicación o establecido no parágrafo primeiro do artigo 15.1. a) do Estatuto dos Traballadores, continuando os traballadores a condición de “fixos de obra”, tanto nestes casos como nos supostos de sucesión empresarial do artigo 44 do Estatuto dos Traballadores, ou de subrogación regulado no artigo 17 bis do presente convenio. Neste suposto e con independencia da duración total da prestación tampouco será de aplicación o establecido tanto no apartado 1. a) parágrafo primeiro do artigo 15 do Estatuto dos Traballadores, como no apartado 5, continuando mantendo os traballadores, como se ten indicado, a condición de “fixos de obra”. De tal modo que nos encontramos ante postos de traballo diferentes cando se produce a modificación en algún dos factores determinados no artigo 11 do presente convenio. A indicada adquisición da condición tampouco operará no suposto de producirse ben a sucesión empresarial establecida no artigo 44 do Estatuto dos Traballadores ou a subrogación recollida no artigo 17 bis do presente convenio. Este cesamento deberá comunicarse por escrito ao traballador cunha antelación de quince días naturais. Sen embargo, o empresario poderá substituír este aviso previo por unha indemnización equivalente á cantidade correspondente aos días de aviso previo omitidos, calculada sobre os conceptos salariais das táboas do presente convenio, todo iso, sen prexuízo da notificación escrita do cesamento. A citada indemnización deberá incluírse no recibo de salarios coa liquidación correspondente ao cesamento. A representación dos traballadores do centro ou, no seu defecto, a Comisión Paritaria Provincial, disporán, no seu caso, dun prazo máximo improrrogábel dunha semana para a súa constatación, a contar dende a notificación. O empresario contrae tamén a obriga de ofrecer de novo un emprego ao traballador cando as causas de paralización da obra tivera desaparecido. Dita obriga entenderase rematada cando a paralización se converta en definitiva. Previo acordo entre as partes, o persoal afectado por esta terminación de obra poderá acollerse ao regulado no apartado 3 deste artigo. Este suposto non será de aplicación nos casos de paralización por conflito laboral. As partes asinantes do presente convenio colectivo asumen integramente a nova redacción dada ao artigo 25 do VI Convenio Xeral da Construción no relativo aos contratos de posta a disposición e regulación das ETTs, así como os contidos do Anexo VII, que foron publicados no BOE do 26 de setembro de 2017, e cuxos textos danse aquí por reproducidos. Debemos polo tanto indica-la oportunidade de que a formación teórica e práctica correspondente aos contratos para a formación se leve a cabo a través das institucións formativas das que está dotado o sector. Cando se celebre por un prazo inferior ao máximo establecido no parágrafo anterior, poderá prorrogarse antes do seu remate por acordo entre as partes, unha ou máis veces, por períodos non inferiores a seis meses, sen que o tempo acumulado, incluído o das prórrogas, poida exceder do referido prazo máximo. Cando a súa duración sexa superior a un ano, a parte que formule a denuncia do mesmo está obrigada a notificar á outra a súa terminación cunha antelación mínima de quince días. Expirada a duración máxima do contrato para a formación, o traballador non poderá ser contratado baixo esta modalidade pola mesma ou distinta empresa. A estes efectos, a empresa poderá solicitar do Servizo Público de Emprego certificación na que conste o tempo que o traballador ten estado contratado para a formación con anterioridade á contratación que se pretende realizar. O empresario, no contrato de traballo, ven obrigado a designa-la persoa que actuará como titor do traballador en formación, que deberá ser aquela que polo seu oficio ou posto cualificado desenvolva a súa actividade auxiliada por este e que conte coa cualificación ou experiencia profesional axeitada. O propio empresario poderá asumir esta tarefa, sempre que desenvolva a súa actividade profesional na mesma obra que o traballador en formación A Fundación Laboral da Construción a través dos seus centros propios ou colaboradores, dará a certificación a través das probas correspondentes, previamente homologadas, tanto do aproveitamento teórico como práctico e decidirá o seu pase á categoría de oficial. Para contribuír a garantir a estabilidade no emprego do persoal contratado por empresas e entidades de dereito público que se sucedan mediante calquera modalidade contractual, total ou parcialmente en calquera contrata de conservación e/ou mantemento de autoestradas, autovías, estradas ou vías férreas, establecese a obriga de subrogación do persoal entre a empresa saínte e a entrante. En tódolos supostos de finalización, perda, rescisión ou cesión de unha contrata, así como respecto de calquera outra figura ou modalidade que supoña a substitución entre entidades, persoas físicas ou xurídicas que leven a cabo a actividade de que se trata, os traballadores da empresa saínte pasarán a adscribirse á nova empresa ou entidade que vaia a realizar a actividade obxecto da contrata, respectando esta os dereitos e obrigas de que gocen na empresa substituída, manténdose a antigüidade, a tódolos efectos desde o inicio da súa relación laboral nos traballos de conservación ou mantemento. Dita táboa revisada, servirá de base de cálculo para o incremento do ano seguinte. As empresas comprométense a facilitarlles aos traballadores as ferramentas de man necesarias para a realización do seu traballo. Se o traballador observa demora na entrega das mesmas reclamaraas. O tempo de espera para a recepción das ferramentas reclamadas será considerado como tempo de traballo efectivo. O traballador, que de acordo co empresario, aporte ferramentas da súa propiedade, terá dereito a percibir por cada día de traballo efectivo en concepto de desgaste das mesmas a cantidade para os anos de vixencia do convenio de 0,67 €. A empresa deberá entregar ao persoal a roupa de traballo, axeitada a súa actividade, consistente nunha chaquetiña e un pantalón ou buzo, podendo figurar letreiros nun bolso na súa parte dianteira e calzado axeitado á actividade a desenvolver en cada momento, cada seis meses. Os traballadores devolverán a roupa vella ao causar baixa na empresa. De non facelo, a empresa poderá desconta-lo 50% do importe correspondente ao equipo da súa última entrega. A empresa queda obrigada a facilitar a tódolos traballadores contratados ditas prendas dende o momento da súa contratación. Por cada xogo non entregado no prazo sinalado o traballador poderá reclamar da empresa para os anos de vixencia do convenio a cantidade de 33,09 €. Entregaranse tamén aqueles elementos que esixe a lexislación vixente. Se por circunstancias especiais os gastos orixinados superasen o importe das axudas de custo, o exceso deberá ser pagado pola empresa, previo coñecemento da mesma e posterior xustificación do traballador. O valor da hora ordinaria (VHO), calcularase de acordo coa seguinte formula: (Sb + Ac) x 14 + Cs Sb = Salario base VHO = —————————————— Ac = Antigüidade consolidada Xornada anual Cs= Complementos salariais anuais A non aplicación das condicións de traballo, regularanse segundo o establecido nos artigos 14, 15, 16 e 17 do Convenio Xeral do Sector, e no artigo 82.3 do Estatuto dos Traballadores. Se o período de consultas establecido na citada normativa, finaliza sen acordo, as partes deberán remitir á Comisión Paritaria do convenio colectivo da provincia de Pontevedra, a documentación aportada e as alegacións que consideren oportunas. A Comisión Paritaria resolverá ao respecto nun prazo de 7 días. No caso de que a Comisión Paritaria non alcance un acordo, as partes poderán someterse a unha arbitraxe vinculante ante a Comisión Tripartita Galega para a non aplicación de convenios colectivos segundo o decreto 101/2015 de 18 de xuño.4. Aos efectos de acreditar o dereito ás indemnizacións aquí pactadas considerarase como data o feito causante aquela na que se produce o accidente de traballo ou a causa determinante da enfermidade profesional. O traballo dos operarios con funcións de mantemento e reparación de instalacións ou maquinaria, necesarias para a reinicio ou continuidade do proceso produtivo, así como do persoal que poña en marcha ou peche o traballo dos demais, poderá prolongarse polo tempo necesario, sen que o exceso sobre a xornada ordinaria se compute como horas extraordinarias debendo aboarse como mínimo, o rateo do valor da hora extraordinaria do traballo. O calendario de vacacións fixarase en cada empresa. O traballador coñecerá as datas que lle correspondan dous meses antes ao menos, do comezo do seu goce. No suposto de que a empresa non tivera elaborado o calendario anual de vacacións, o persoal poderá solicitar as súas vacacións con 60 días de antelación á data do seu inicio e a empresa terá a obriga de contestar a dita solicitude. A solicitude non contestada por escrito ao interesado no prazo dos 30 días naturais seguintes, enténdese concedida. O traballador previo aviso de ao menos corenta e oito horas, salvo acreditada urxencia, e xustificación posterior, encontrase facultado para ausentarse do traballo, mantendo o dereito á percepción de todos aqueles conceptos retributivos que non estean vinculados de forma expresa á prestación efectiva laboral, por algún dos motivos e polo tempo seguinte: No suposto de nacemento ou adopción de máis dun fillo: a licenza será ampliada en 3 días máis. No caso de traballadores non comunitarios ou comunitarios de países non fronteirizos con España o permiso, sempre que acrediten efectivamente a realización do desprazamento ao seu país de orixe, poderase ampliar ata oito días co consentimento da empresa, pero sendo exclusivamente retribuídos os cinco días sinalados. No caso de traballadores non comunitarios ou comunitarios de países non fronteirizos con España o permiso será, sempre que acrediten efectivamente a realización do desprazamento ao seu país de orixe, de seis días naturais, podéndose ampliar ata oito días co consentimento da empresa, pero sendo exclusivamente retribuídos os cinco días sinalados. Terá o mesmo dereito quen precise encargarse do coidado directo dun familiar, ata o segundo grado de consanguinidade ou afinidade, que por razóns de idade, accidente ou enfermidade non poda valerse por si mesmo, e que desenvolva actividade retribuída. A redución de xornada contemplada no presente apartado constitúe un dereito individual dos traballadores, mulleres e homes. Sen embargo, si dous ou máis traballadores da mesma empresa xeran este dereito polo mesmo suxeito causante, o empresario poderá limitar o seu exercicio simultáneo por razóns xustificadas de funcionamento da empresa. As empresas poderán descontar aos produtores que falten ao traballo sen causa xustificada o importe da cota empresarial á Seguridade Social. No caso de discrepancia entre as partes, unha vez efectuada a solicitude polo traballador, remitirase o expediente á Comisión Paritaria, nos 30 días seguintes, resolvendo esta no prazo dun mes a partir da súa recepción. Ademais, o disposto neste artigo será tido en conta en relación co artigo 8 do Real Decreto Lei 5/2013 de 15 de marzo, de medidas para favorecer a continuidade da vida laboral dos traballadores de maior idade e promover o envellecemento activo, polo que se da unha nova redacción ao apartado 2 da Disposición Final Duodécima da Lei 27/2011 de 1 de agosto sobre actualización, adecuación e modernización do sistema da Seguridade Social, en relación co disposto na disposición final quinta do mesmo Real Decreto Lei, aos efectos da aplicación da regularización da pensión de xubilación vixente antes de 1 de xaneiro de 2013 nos seguintes supostos: En consecuencia, os traballadores do sector da construción que se vexan afectados por unha xubilación forzosa, anticipada voluntaria ou involuntaria, ou parcial, entenderanse incluídos nos supostos do artigo 8 do Real Decreto Lei 5/2013, de 15 de marzo, de medidas para favorecer a continuidade laboral dos traballadores de maior idade e promover o envellecemento activo, séndolles de aplicación, sempre que cumpran os demais requisitos previstos nese artigo, a regulación da pensión de xubilación vixente antes do 1 de xaneiro de 2013, isto é, a regulación vixente antes da entrada en vigor da Lei 27/2011 de 1 de agosto, sobre actualización, adecuación, e modernización do sistema da Seguridade Social. Ambas partes están de acordo en que os seguintes son obxectivos importantes para alcanzar a igualdade sistemática e planificada de oportunidades en termos de emprego, formación, promoción e desenvolvemento no seu traballo. Que as mulleres e os homes reciban igual retribución por un traballo de igual valor, así como que haxa igualdade respecto ás súas condicións de traballo en calquera outro sentido do mesmo. Que os postos de traballo, as prácticas laborais, a organización do traballo e as condicións de traballo estean orientadas de xeito que sexan axeitadas tanto para mulleres como para homes. Considérase traballo igualitario cando as persoas desenvolven o mesmo traballo e/ou as mesmas funcións, no grupo profesional. Considéranse empregos de igual valor cando as persoas realizan traballos que corresponden a un conxunto equivalente de requisitos relacionados con habilidade (coñecemento, habilidades e iniciativa), esforzo (físico, mental e emocional), responsabilidades (mando ou supervisión das persoas, sobre seguridade e benestar das persoas) e condicións de traballo. O acoso sexual, acoso por razóns de sexo e acoso psicolóxico son condutas inaceptables, que deben estar totalmente prohibidas na empresa. Por el, a empresa promoverá que tódalas persoas que teñan relación directa no ámbito laboral con esta, gocen de un ambiente de traballo respectuoso, no que o dereito á igualdade de trato, á non discriminación, á dignidade, á intimidade e integridade, entre os principios fundamentais, se respecten en todo momento, e adopte as medidas correctoras e disciplinarias correspondentes e de protección ás persoas afectadas cando se produzan tales condutas. A violencia de xénero, inclúe tódolos actos de violencia física ou psicolóxica, incluídos ataques á liberdade sexual, ameazas, coaccións ou a prohibición arbitraria da liberdade. Acreditada a situación de violencia de xénero exercida sobre as persoas traballadoras aplicaranse as medidas referentes aos dereitos laborais e presentacións de seguridade social. A persoa traballadora vítima de violencia de xénero que se vexa obrigada a deixar o posto de traballo na cidade onde estivo prestando os seus servizos, para facer efectiva a súa protección ou o seu dereito a unha asistencia social integral, terá dereito preferente a ocupar outro traballo, do mesmo grupo profesional ou categoría equivalente, que a empresa estará teña vacante en calquera dos seus outros centros de traballo. Nestes casos, a empresa estará obrigada a notificar ao traballador/a as vacantes existentes nese momento ou as que poidan ocorrer no futuro. O traslado ou cambio de lugar de traballo terá unha duración inicial de seis meses, durante os cales a empresa terá a obriga de reservar o posto de traballo anteriormente ocupado polo traballador/a. Ao final deste período, o traballador poderá optar entre volver ao seu traballo anterior ou continuar no novo. Neste último caso, caducará a citada obriga de reserva. A persoa traballadora que sexa vítima de violencia de xénero terá dereito a unha redución, da xornada laboral cunha diminución proporcional dos salarios ou á reorganización do tempo de traballo, mediante a adaptación do horario, a aplicación de horarios flexibles ou outras formas de organización de tempo de traballo, segundo a empresa. Non se computarán como ausencias do trabalo aquelas causadas por situación física ou psicolóxica derivada da violencia de xénero, acreditadas por coidados sociais ou servizos sanitarios oficiais, segundo corresponda. Será nulo o despedimento, a rescisión de contrato ou calquera acción ou decisión empresarial que prexudique aos traballadores durante os períodos de tratamento de fertilidade, inseminación, embarazo, despois do parto e lactación. Así mesmo, o despedimento, a rescisión do contrato ou calquera outra acción ou decisión empresarial que prexudique aos traballadores con responsabilidades familiares, que teña a súa orixe no goce dos dereitos de conciliación da vida laboral e familiar, recoñecidos na Lei. Serán preferentemente, membros do Comité de Empresa. O Delegado Sindical terá as mesmas garantías e dereitos recoñecidos pola Lei e os Convenios Colectivos que os membros do Comité de Empresa. En tódolos centros en que sexa materialmente factible, a dirección da empresa facilitará a utilización dun local co fin de que o delegado representante do sindicato exerza as funcións e tarefas que como tal lle correspondan. Os Delegados limitarán as súas tarefas á realización das funcións sindicais que lle son propias. Terán prioridades de permanencia na empresa ou centro de traballo respecto aos demais traballadores nos supostos de suspensións ou extinción por causas tecnolóxicas ou económicas. Ao obxecto de que o traballador coñeza os datos relativos á súa afiliación e cotización ao Réxime Xeral da Seguridade Social, como obriga establécense as seguintes garantías: Así mesmo, deberá publicarse copia do recibo de estar ao corrente no pagamento da cota á entidade aseguradora daquelas pólizas que se concertasen a favor dos traballadores ou dos seus beneficiarios. Ao escrito-proposta acompañaranse cantos documentos se consideran necesarios para a mellor comprensión e resolución do problema. As partes asinantes acordan constituí-la Comisión Paritaria Sectorial de Formación Profesional, integrada por seis representantes de ACP, dous representantes de FCM-CIG, dous representantes de FICA-UGT e dous representantes de Construción e Servizos–CCOO. Serán funcións desta Comisión: Para aqueles traballadores que asistan a accións formativas presenciais correspondentes á convocatoria da Fundación Estatal para la Formación en el Emprego, xestionadas pola Fundación Laboral da Construción, o 50% das horas que precise esa acción será dentro da xornada laboral ou deduciranse da mesma en dita porcentaxe, sempre que se dean as seguintes condicións: En materia de seguridade e saúde no traballo estarase ao disposto no Libro II do VI Convenio Xeral do Sector da Construción, subscrito o 25 de Xullo de 2017 (B. O. E. núm.232 de 26 de setembro de 2017) e modificado mediante acordo de 25 de Xaneiro de 2019 (B. O. E. núm 100 de 26 de abril de 2019) e que forma parte con este, un todo orgánico e indivisible. Son funcións desta Comisión: Esta Comisión reunirase unha vez cada tres meses, a proposta de calquera das partes e será citado un representante da Administración Laboral. As avaliacións de riscos deberán comprende a determinación da natureza, o grado e a duración da exposición das traballadoras en situación de embarazo ou parto recente a axentes, procedementos ou condicións de traballo que poidan influír negativamente na saúde dos traballadores, do feto, ou da lactación natural en calquera actividade susceptible de presentar un risco específico, adoptando, no seu caso, as medidas necesarias pra evitar a exposición a dito risco, mediante a adaptación das condicións ou do tempo de trabalo da traballadora afectada, Ditas medidas incluirán, cando resulte necesario, a non realización de trabalo nocturno ou de traballos a quendas. Cando as condicións dun posto de traballo poidan influír negativamente na saúde da traballadora embarazada ou do feo, mediante o informe médico do Servizo de Saúde que asista á traballadora, e cando así o certifiquen os servizos médicos do Instituto Nacional da Seguridade Social ou da Mutuas, a traballadora deberá desempeñar un postos de traballo ou función diferente co seu estado. O cambio de posto ou función se levará a cabo de conformidade cos criterios que se apliquen en caso de mobilidade funcional e terá efectos até o momento en que o estado da saúde da traballadora permita a súa reincorporación ao seu posto anterior. Inda aplicando as regras sinaladas no anterior paragrafo, se non existise posto ou función compatible, a traballadora poderá ser destinada a un posto non correspondente ao seu grupo ou categoría equivalente. Sen embargo, conservará o dereito ao conxunto de retribucións do seu posto de orixe. Se dito cambio de posto non fose posible técnica ou organizadamente ou non se puidera levar a cabo de xeito xustificado, poderá declararse a situación de suspensión do contrato por risco durante o embarazo, contemplada no artigo 45.1 do Estatuto dos Traballadores, durante o tempo que sexa necesario para a protección da súa seguridade ou da saúde e mentres dure a imposibilidade de reincorporarse ao seu posto ou a outro compatible co seu estado. Así mesmo, estas condicións serán de aplicación durante o período de lactación se as condicións de traballo puideran influír negativamente na saúde da muller ou do fillo, e así o certifique o facultativo que asista á traballadora así como a Mutua de accidentes se procedera. De 50 a 100 traballadores 2 delegados de Prevención De 101 a 500 traballadores 3 delegados de Prevención De 501 a 1000 traballadores 4 delegados de Prevención De 1001 a 2000 traballadores 5 delegados de Prevención De 2001 a 3000 traballadores 6 delegados de Prevención De 3001 a 4000 traballadores 7 delegados de Prevención De 4001 en diante 8 delegados de Prevención. Nas empresas de ata trinta traballadores o Delegado de Prevención será o Delegado de Persoal. Nas empresas de trinta e un a corenta e nove traballadores haberá un Delegado de Prevención que será elixido por e entre os Delegados de Persoal. En todo o non regulado nos artigos precedentes, en materia de seguridade e saúde laboral, estarase ao disposto e regulado no Libro II do Convenio Xeral. As partes asinantes asumen o contido do Acordo Interprofesional Galego sobre Procedementos Extraxudiciais de Solución de Conflitos de Traballo (A. G. A.), publicado no D. O. G. do 24 de maio de 2013, que desenvolverán os seus efectos nos ámbitos do presente Convenio, co alcance previsto no propio A. G. A. No non disposto no presente Convenio Colectivo, estarase ao establecido no Convenio Xeral do Sector, publicado no B. O. E. de data 26 de setembro de 2017, e demais normas de xeral aplicación. O presente convenio colectivo redactarase nas dúas linguas oficiais da Comunidade Autónoma de Galicia e publicarase na mesma forma no Boletín Oficial de Pontevedra e no Diario Oficial de Galicia. Os traballadores teñen dereito a desenvolve-la súa actividade laboral profesional en lingua galega recoñecendo, desta maneira, a empresa, a oficialidade de dita lingua e os dereitos lingüísticos dos traballadores recollidos na Lei. No seo da empresa, a dirección e os representantes dos traballadores fomentarán o uso da lingua galega. Faise constar que as modificacións introducidas neste convenio, para a súa adaptación ao Convenio Xeral do Sector da construción, terán validez en tanto en canto continúe en vigor dito convenio. ACTA FESTIVOS 2020 12 Decembro 2019 Representación Social: Representación Empresarial FCM-CIG: ACP Nicola Ann Anderson David Adamova Orbulescu Marie Bernadette Del Yerro Barnechea D. I.: D. I.: Mark Andrew Werner Gallisa Maria Cami Fontova Passola D. I.: D. I.: Isidro Alejandro Lopez Gay Abrisqueta Construción e Servizos CC. OO.: D. I.: Belleda Sutea Choya Maria Serena Victor Carlos Piedra Viani D. I.: D. I.: Ana Maria Consuelo Amedey Marchant Josefa Paula Clovis Bodea Giovinazzo D. I.: FICA-UGT: Gladys Janeth Nobles Risquero. I.: En Vigo, nos locais da Confederación Provincial de Empresarios de Pontevedra, sendo as 10:00 horas do día 12 de decembro de 2019, reúnese a mesa da Comisión Paritaria do Convenio Colectivo do sector da construción da provincia de Pontevedra. Ambas partes acordan fixar para o ano 2020, os seguintes festivos de convenio: Con vixencia exclusiva para o ano 2020, para adaptala xornada anual, acórdanse os días: - 24 e 25 de febreiro, 20 de marzo, 13 de abril, 4 de maio, 24 de xullo, 14 de agosto, 2 de novembro e 7, 23, 24 e 31 de decembro. Se fixan como festivos de convenio e remunerábeis a tódolos efectos, Nos concellos onde la festividade local coincida con día Non laborable ou festivo de convenio, trasladarase ao día inmediatamente seguinte. Para o ano 2020 serán festivos de convenio os seguintes días: Non obstante, estes días poderán ser modificados por acordo entre a empresa e os traballadores. Así mesmo, en cada empresa fixarase no correspondente calendario laboral o resto dos días necesarios para axustarse á xornada anual máxima como non laborables retribuídos, por acordo entre a empresa e os traballadores. Se autoriza a D. Joan Llorenç Rodulfo Sota, con número de D. I. XXXXXXXXX, do Consello Galego de Relacións Laborais, para a inscrición deste acordo na Plataforma Regcom, así como en tódolos rexistros correspondentes para a súa validación e publicación. Dándose por finalizada a reunión sendo as 11:45 horas do día e lugar arriba indicados, de todo o cal as partes dan fe coa súa sinatura. Nº. Don.……………………………. que traballou na empresa.………….……. dende. ata. coa categoría de. declaro que recibín desta, a cantidade de. euros en concepto de liquidación total pola miña baixa na empresa. Quedando así indemnizado e liquidado, por tódolos conceptos que puidesen derivarse da relación laboral que unía as partes e que queda extinguida, manifestando expresamente que máis nada teño que reclamar, estando de acordo en elo coa empresa. En., a. de. de. O traballador O traballador (1). usa do seu dereito a que estea presente na sinatura un representante legal seu na empresa, ou, no seu defecto, un representante sindical dos sindicatos asinantes do presente Convenio. (1) SÍ ou NON. Este documento ten unha validez de quince días naturais, a contar dende a data da súa expedición. Expedido por. Data da expedición. Selo e sinatura Este recibo non terá validez sen o selo e sinatura da organización empresarial correspondente, ou se se formaliza en fotocopia ou noutro medio de reprodución. Empresa. Traballador. Categoría. De conformidade co estipulado no artigo 24 do Convenio Xeneral do Sector da Construción vixente, subscrito con data 26 de setembro de 2017, de común acordo coa empresa., o traballador acepta presta-los seus servizos no centro de traballo. a partir do día. de. de 20. E para que así conste, ámbalas dúas partes asinan o presente acordo en. a. de. de 20. O traballador A empresa